Document ID: 31995R0902

ΚΑΝΟΝΙΣΜΟΣ (ΕΚ) αριθ. 902/95 ΤΗΣ ΕΠΙΤΡΟΠΗΣ της 24ης Απριλίου 1995 για την κατάργηση ορισμένων κανονισμών σχετικών με την κατάταξη εμπορευμάτων στην ονοματολογία του κοινού δασμολογίου που ίσχυε μέχρι τις 31 Δεκεμβρίου 1987
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 3115/94 (2), και ιδίως το άρθρο 9,
Εκτιμώντας:
ότι ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 σχετικά με το κοινό δασμολόγιο (3), ο οποίος καταργήθηκε με τον κανονισμό (ΕΟΚ) αριθ. 2658/87, καθιέρωσε την ονοματολογία του κοινού δασμολογίου με βάση τη σύμβαση της 15ης Δεκεμβρίου 1950 για την ονοματολογία, με σκοπό την κατάταξη των εμπορευμάτων στα δασμολόγια 7 ότι, με βάση τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του κοινού δασμολογίου (4), ο οποίος καταργήθηκε με τον κανονισμό (ΕΟΚ) αριθ. 2658/87, η Επιτροπή έχει εκδώσει πολλούς κανονισμούς σχετικά με την κατάταξη εμπορευμάτων στην ονοματολογία του κοινού δασμολογίου 7 ότι ορισμένοι από τους κανονισμούς αυτούς έχουν καταστεί άνευ αντικειμένου, ιδίως λόγω των μεταβολών που έχουν επέλθει μετά την αντικατάσταση του κοινού δασμολογίου, το οποίο είχε σαν βάση τη σύμβαση της 15ης Δεκεμβρίου 1950, από τη συνδυασμένη ονοματολογία 7 ότι, για λόγους σαφήνειας και νομικής ασφάλειας, πρέπει να καταργηθούν τυπικά οι εν λόγω κανονισμοί 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη του τμήματος δασμολογικής και στατιστικής ονοματολογίας της Επιτροπής Τελωνειακού Κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κανονισμοί που αναφέρονται στο παράρτημα καταργούνται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Απριλίου 1995.

Labels: 3
19